open-index/open-wikipedia-markdown huggingface dataset:
Bjørn Reino Olsen

**Bjørn Reino Olsen** (født 1940 i Skien) er en medisinsk forsker som er født i Norge og knyttet til Harvard University i Boston, USA.  

Han tok medisinsk embetseksamen og den medisinske doktorgraden ved Universitetet i Oslo (UiO) i 1967. I 1976 ble han utnevnt til professor ved Rutgers Medical School i New Jersey, USA. Fra 1985 har han vært professor ved Harvard Medical School, Harvard University i Boston og forskningsdekan og professor ved Harvard School of Dental Medicine fra 2005. 

Professor Olsen er forfatter og medforfatter av en rekke bøker og har publisert 350 vitenskapelige artikler i internasjonale forskningstidsskrifter. Han har mottatt en rekke priser og utmerkelser for sitt vitenskapelige arbeid bl.a. den tyske Humboldt Research Award, H. C. Jacobæus Prize (2006), utnevnt til Fellow ved American Association for the Advancement of Science i 2010 og ble tildelt American Association of Anatomists høyeste pris i 2011. 

Bjørn Reino Olsen har hatt ledende posisjoner i flere viktige vitenskapelige organisasjoner og har blant annet vært president i International Society for Matrix Biology. Han har også vært redaktør og redaksjonsmedlem i flere internasjonale forskningstidsskrifter. 

I 2000 ble han utnevnt til æresdoktor ved Universitetet i Oslo. Samme år ble han også utnevnt til æresdoktor ved University of Medicine and Dentistry of New Jersey, USA. Bjørn Reino Olsen er medlem av Det Norske Videnskaps-Akademi.

## Referanser


## Eksterne lenker
* 
* Bjørn Reino Olsen MD, Ph.D. - Harvard Dental School of Medicine
* Bjørn Reino Olsen MD, Ph.D. - Harvard Catalyst Profiles 
* Professor Bjørn Reino Olsen - Laureate of the KFP Prize (Medicine) in 2019
Petter Lennstrand

**Petter Lennstrand** (født 20. august 1970) er en svensk dukkemaker, dukkespiller, regissør og produsent. Gjennom produksjonsselskapet BLA Stockholm har han laget flere program og serier for SVT, deriblant ''Höjdarna'', ''Janne och Mertzi'', ''Sprattlan'' og ''För alla åldrar''. 

Hans mest kjente figur er trolig den brautende dukken *Allram Eest*, som har deltatt i program som ''Melodifestivalen'', ''Allsång på Skansen'', ''Julkalendern'' og ''Söndagsöppet''. Både Allram og andre av Lennstrands dukker er inspirert av Jim Henson og muppetene. Det er Lennstrands kompanjong Helena Bäckman som har designet disse dukkene. For tv-serien *För alla åldrar*, som først ble sendt i 2009 og dernest gikk en ny sesong i 2011, fikk han barnebokprisen Expressens Heffaklump i 2009. 

### Filmen ''Upp i det blå'' (2016)
I 2016 hadde kinofilmen *[[Upp i det blå]]* premiere på svenske kinoer. Dette var en barnefilm som handlet om en jente som ved en feil havner blant figurer som i all hemmelighet holder på å bygge en romfartsrakett. Egentlig skulle åtte år gamle «Pottan» vært på rideleir. Filmen hadde både dukker og mennesker på rollelisten. Den var regissert av Lennstrand, som også hadde hatt ideen til filmen sammen med Martin Olczak. Lennstrand var selv dukkespilleren for figuren «Rydberg», som han tidligere hadde brukt i en rekke SVT-programmer. I 2017 vant filmen prisen for beste barnefilm under filmfestivalen i Zürich. Dukkene som ble brukt i filmen var designet av Helena Bäckman, som er Peter Lennstrands kompanjong i produksjonsselskapet BLA Stockholm, og laget av Malin Delin. 

## Referanser


## Eksterne lenker
* 
* 
*  DN – *"Pyssligare än man tänkt sig"*, 29 maj 2002
*  DN – *Mannen inuti Allram Eest*, 18 december 2004
Sulayman Mahmud

**Sulaymān Maḥmūd** (arabisk:محمود‎ سليمان, født 1949 i Tobruk i Libya, død 6. oktober 2020 i Tripoli) var en høyere libysk offiser.

Før borgerkrigen i Libya var han oberst Muʿammar al-Qaḏḏāfīs armékommandant i Ţubruq, men da opprøret mot al-Qaḏḏāfī begynte var han den første av de høyere offiserene som støttet opprørerne.

Omtrent halvparten av de estimerte 6000 soldatene som gikk over til opprørerne var under Maḥmūds kommando før den nasjonale frigjøringshærens øverste kommandant Abdul Fatah Yunus ble myrdet 28. juli 2011. Associated Press meldte at Maḥmūd ville etterfølge Yunus som øverstkommanderende, selv om noen enheter i Mişrātah visstnok nekter å følge sentralkommandoen i Binġāzīs ordre i protest mot Yunus' mystiske død.

Den 6. oktober 2020 døde han av covid-19.

## Referanser
Mahmud Jibril

**Maḥmūd Jibrīl** (arabisk: محمود جبريل; født 28. mai 1952 i Tripoli i Libya, død 5. april 2020 i Kairo i Egypt), også stavet *Mahmoud Jibril el-Warfally, Jabril, Jebril el. Gebril*, var en libysk politiker som fra 23. mars 2011 til 23. oktober var midlertidig statsminister, sjef for internasjonale relasjoner og formann for regjeringens utøvende gren til det nasjonale overgangsrådet, en av to regjeringer som kjempet om kontrollen over landet, hvor den andre var oberst Muammar al-Gaddafis Libyske arabiske jamahiriya. Jibrīls regjering ble anerkjent som Libyas «eneste legitime representant» av Frankrike, Storbritannia, Qatar og tjueni andre land, men har ikke blitt anerkjent av majoriteten av De forente nasjoners medlemmer.

## Biografi
### Før opprøret
Jibrīl fullførte sin utdanning i økonomisk og politisk vitenskap ved Universitetet i Kairo i 1975, og tok senere en mastergrad i statsvitenskap i 1980 og et doktorat, også i statsvitenskap, i 1985, de to sistnevnte ved University of Pittsburgh. På dette universitetet var han lærer i strategisk planlegging i flere år, og han har gitt ut ti bøker om strategisk planlegging og beslutninger, inkludert *Imagery and Ideology in U.S. Policy Toward Libya, 1969–1982.*

Jibrīl ledet også teamet som lagde *Den forente arabiske treningsmanual*, og han var også ansvarlig for å organisere og administrere de to første treningskonferansene i den arabiske verden i 1987 og 1988. Senere overtok han ledelsen og administreringen av mange av ledertreningsprogrammene for viktige stillinger i en rekke arabiske land, inkludert Bahrain, Egypt, Jordan, Kuwait, Libya, Marokko, Saudi-Arabia, Tunisia og De forente arabiske emirater, og også Tyrkia og Storbritannia.

Fra 2007 til 2011 arbeidet han for Gaddafis regime som overhode for Den nasjonale økonomiske utviklingskomitéen, hvor han fremmet privatiserings- og liberaliseringspolitikk.

### Etter opprøret
23. mars 2011, etter at borgerkrigen i Libya hadde begynt, utnevnte det nasjonale overgangsrådet formelt en midlertidig regjering med Jibrīl som formann. Jibrīl ledet møtene og forhandlingene med Frankrikes president Nicolas Sarkozy, som førte til at Frankrike formelt anerkjente overgangsrådet som det libyske folks eneste legitime politiske representant. Han møtte også Storbritannias utenriksminister William Hague og den USAs ambassadør i Libya, Gene Cretz, og overtalte dem til å offentlig støtte overgangsrådet.

Etter at han ble utnevnt til overgangsrådets regjeringssjef ble Jibrīl kalt både midlertidig statsminister og utøvende formann (brukt på rådets nettside) av utenlandske politikere, og dessuten som rådets utenriksminister, siden han er rådets viktigste diplomat, men dette var ikke nødvendigvis en offisiell tittel. Den Qatar-baserte nyhetsorgansisasjonen Al Jazeera English kalte ham «overgangsrådets stabssjef» ved i alle fall én anledning.

## Referanser
Gunnar Helset

**Gunnar Helset** (1931–2022) var en norsk generalmajor. Han var blant annet Norges nasjonale militære representant ved Hovedkvarteret for de allierte styrker i Europa og medlem av NATOs militærkomité (fra 1987). Han har videre vært Land Deputy ved Allied Forces Northern Europe (1983–1985). Han ble generalmajor i 1982.

## Referanser
Mercedes AMG High Performance Powertrains

**Mercedes AMG High Performance Powertrains** (tidligere kjent som **Mercedes-Benz HighPerformanceEngines**, **Mercedes-Ilmor** og **Ilmor**) er en britisk produsent av motorer for Formel 1, eid av den tyske bilprodusenten Mercedes-Benz. Selskapets motorer har siden 1995 vært brukt av McLarens Formel 1-biler, og fra 2009-sesongen ble motorene også brukt av Force India og Brawn GP. Brawn GP ble etter 2009-sesongen kjøpt opp av Mercedes, som omgjorde det til sitt eget fabrikksteam, kalt Mercedes GP.

## Historie
Mario Illien og Paul Morgan grunnla i 1983 selskapet **Ilmor Engineering Ltd** som en uavhengig britisk produsent av motorer til racerbiler. Selskapets navn ble dannet av de to grunnleggernes etternavn. Selskapet startet opprinnelig med å bygge motorer for det amerikanske Champ Car-mesterskapet med penger fra teameieren og chassisprodusenten Roger Penske. 

I 1991 gikk Ilmor inn i Formel 1 som motorleverandør til Leyton House Racing (tidligere March). I 1992 endret Leyton House navn tilbake til March og fortsatte å bruke Ilmor-motorer. Ilmor leverte samme år også motorer til Tyrrell-teamet. Ilmors gode navn i F1 gjorde at sportsvognteamet Sauber og Mercedes-Benz, som planla å gå inn i Formel 1 sammen, signerte en avtale med Ilmor. Mercedes trakk seg imidlertid fra prosjektet og motorene ble offisielt kalt Ilmor, bare påført «Concept by Mercedes-Benz». Men etter uventet gode prestasjoner i 1993 klarte Sauber å overbevise Mercedes til offisielt å gå inn i F1. I 1994 leverte Ilmor 1993-spesifikasjons motorer til det nye Pacific GP-teamet til Keith Wiggins. Pacific klarte bare å kvalifisere seg syv ganger på 32 forsøk, men motorene ble ikke trukket fram som årsak til den svake prestasjonen.

Daimler-Benz kjøpte i 1993 Chevrolets 25% eierandel i Ilmor. Ilmor ble motorpartner til McLaren i 1995, og de tok sin første seier i Australias Grand Prix 1997. Mika Häkkinen vant førermesterskapet i både 1998 og 1999, og teamet vant konstruktørmesterskapet i 1998.

I 2001 omkom Paul Morgan da han skulle lande sitt veteranfly på Sywell Aerodrome i Northamptonshire. Dette førte til at Daimler AG i 2002 økte sin eierandel til 55% og endret selskapets navn til *Mercedes-Ilmor*. I 2005 ble Daimler eneeier av Mercedes-Ilmor og selskapet fikk navnet *Mercedes-Benz HighPerformanceEngines Ltd*. Samtidig ble den lille «Special Projects»-delen av selskapet, som siden 2003 hadde kontrakt på design og bygging av Indy Racing League-motorer for Honda, skilt ut som et eget selskap, eid av Mario Illien og Roger Penske. Det nye selskapet, som er helt uavhengig av Mercedes, har fått tilbake det opprinnelige navnet *Ilmor Engineering Ltd*.

I 2011 ble navnet endret til det nåværende *Mercedes AMG High Performance Powertrains*, i tråd med at navnet til Formel 1-teamet Mercedes GP ble endret for å inkludere varemerket Mercedes-AMG.

## Resultater for konstruktører som har brukt Mercedes-motorer i Formel 1
*Full liste: [[Mercedes som motorleverandør i Formel 1]]*
## Eksterne lenker
*
John Shalikashvili

**John Shalikashvili** (1936–2011) var en general i United States Army som var formann for Joint Chiefs of Staff fra 1993 til 1997. 

## Liv og virke
### Bakgrunn
John Shalikashvilis far, prins Dimitri Shalikashvili (1896–1978), tjenestegjorde i den polske hæren som i 1939 kjempet mot den tyske invasjonen av Polen. Etter det polske nederlaget mot tyskerne, ble Dimitri demobilisert. 

I 1952, da John var 16 år, emigrerte hele familien til Peoria i Illinois. John Shalikashvili studerte ved Bradley University i Peoria, og fikk en bachelorgrad i maskinteknikk i 1958. Han var medlem av brorskapet Theta Chi Fraternity. Han mottok senere en mastergrad i internasjonale relasjoner.

I mai 1958 ble Shalikashvili og familien hans naturaliserte amerikanske borgere og mottok amerikanske statsborgerskap. Dette var det første statsborgerskap Shalikashvili noensinne hadde holdt. Han hadde tidligere vært klassifisert som statsløs, fordi hans foreldre hadde vært flyktninger. 

### Militær
Han gikk inn i hæren som menig soldat og begynte snart på befalsskole. Han ble utnevnt til fenrik i 1959. Shalikashvili deltok under Vietnamkrigen og rett etter dette begynte han ved Naval War College i Newport, Rhode Island. 

Generell Shalikashvili var den første utenlandsfødte soldat som fikk rang som firestjerners general i den amerikanske hæren. Shalikashvili ble utnevnt til formann for Joint Chiefs of Staff i 1993 av daværende president Bill Clinton. Han pensjonerte seg fra hæren i september 1997, etter 38 års militær tjeneste. Shalikashvili var rådgiver for John Kerry under hans kampanje for å bli valgt til president i 2004. 

Shalikashvili var professor ved Senter for internasjonal sikkerhet og samarbeid ved Stanford University. Han har sittet som direktør for selskaper som Russell Investments, L-3 Communications Inc, Initiative for Global Development og National Bureau of Asian Research. Generell Shalikashvili var gift og hadde en sønn, Brant, som ble utdannet ved Washington State University. Generell Shalikashvili fikk et alvorlig slag den 7. august 2004. John Shalikashvili døde i en alder av 75 år den 23. juli 2011, ved Madigan Army Medical Center i Washington D.C.

## Referanser


## Eksterne lenker
* Shalikashvili calls for rethinking ‘don’t ask, don’t tell’
Sjakk-Oscar

**Sjakk-Oscar** (orig: Chess Oscar) var en internasjonal utmerkelse som hvert år ble gitt til den beste sjakkspilleren i verden. Vinneren ble valgt ved avstemning blant sjakkeksperter over hele verden, inklusiv internasjonale stormestere. Utmerkelsen besto av en bronsestatuett kalt *The Fascinated Wanderer* («Den fascinerte vandreren»). Utmerkelsen hadde sitt utspring i 1967 da journalister som var akkreditert til sjakkevenementer stemte fram den beste stormesteren. Utmerkelsen ble delt ut i årene 1967-1988, og 1995-2013. Den siste perioden ble utdelingen koordinert av det russiske sjakktidsskriftet *64*. Etter at magasinet gikk inn i 2014 har ingen andre tatt initiativ til å fortsette å dele ut prisen. 

Sjakk-Oscar ble høyt verdsatt i sjakkverden og sett på som en viktig anerkjennelse. 

## Vinnere

## Antall priser fordelt på vinnere
:

## Antall priser fordelt på nasjoner
:

## Referanser


## Eksterne lenker
* Chess Oscar
, fide.com
Ano-Tech Computers

**Ano-Tech Computers** er et av Norges eldste datagrupper, startet opp i 1986.

Selskapet drev med webhosting og konsulenttjenester i årene 1998&ndash;2003. I 2003 overtok et nytt selskap under samme navn driften og aktivitetene frem til selskapet ble tvangsoppløst i 2006 på grunn av økonomiske og driftsmessige problemer. De siste tre årene drev selskapet i tillegg med salg av datamaskiner og rekvisita. Kunder og tjenester ble da overført til NSN ASA.

I dag er Ano-Tech Computers fortsatt en datagruppe. For noen er ATC mest kjent for å drive en norsk Minecraft-server.

## Historikk
Ano-Tech Computers er en av Norges eldste datagrupper, startet opp i 1986. Ano-Tech Computers ANS var et selskap stiftet av Arnfinn Grønberg og Andreas Lund, som drev med webhosting og konsulenttjenester fra 1998 til 2003. Ano-Tech Computers AS var et selskap stiftet av Arnfinn Grønberg, Kjell Arne Arvesen og Andreas Lund, som overtok virksomheten til ANS'et samt drev med salg av datamaskiner og rekvisita, fram til økonomiske og driftsmessige problemer ledet til tvangsoppløsning av selskapet i 2006. Kunder og tjenester ble overført til NSN ASA.

## Referanser


## Eksterne lenker
* NSN.no
* ATC.no
* ATC Forums
* Minecraft.ATC.no
QBZ-95

**QBZ-95** (kinesisk: 轻武器,步,自动（简称95式; pinyin: *Qīngwuqi Bùqiāng--Zìdòng, 1995*; oversatt: «Lett våpen, rifle, automatisk, 1995») er et kinesisk automatgevær som produseres av Arsenal 266, en del av Norinco og Arsenal 296, under Jianshe Corp, China South. Det brukes av som standardvåpen av Folkets frigjøringshær, Folkets bevæpnede politi (paramilitært politi) og kinesiske politistyrker. Dette våpenet benytter en nyutviklet ammunisjonstype av kinesisk opprinnelse, 5,8 × 42 mm DBP87. QBZ-95 består av et sett med våpen som har samme design. Denne familien inkluderer en karabinvariant, en vanlig rifle og et lett støttevåpen (LSW).

## Overblikk
QBZ-95 ble først observert utenfor Kina i 1997 da Storbritannia overførte suvereniteten over Hongkong til Folkerepublikken Kina. Det er et moderne våpensystem i bullpup-konfigurasjon, hvor våpenets lademekanisme og magasin ligger bak håndgrepet og avtrekkeren. Våpenet var utformet for å erstatte den regulære Type 81-riflen, som var ganske lik AK-47 når det gjaldt design. 

Riflen bruker syntetiske materialer i sin konstruksjon og avfyrer en 5,8 x 42 mm små-kaliber patron med stor hastighet (i klasse med det vanlige 5,56 x 45 mm SS109 NATO og det russiske 5,45 x 39 mm). Bullpup-konfigurasjonen til QBZ-95 ligner den som finnes på britiske SA80, franske FAMAS, østerrikske Steyr AUG og belgiske F2000.

## Brukere
*: Folkets frigjøringshær.
*: 911 Parakommando Spesialstyrker og livvakter (QBZ-97, QBZ-97A, QBZ-97B og QBB-97 LSW).
*: QBZ-97 er i tjeneste med Myanmars forsvar.
*: Sri Lankas flyvåpen, Special Task Force.

## Galleri

Fil:Shooting range at 1st Marine Brigade in Zhanjiang, China..jpg|Amerikanske og kinesiske marinesoldater skyter med QBZ-95 under en felles øvelse. 
Fil:Peter_Pace_shakes_hands_with_a_Chinese_soldier_(Shenyang_Base,_China,_March_24_2007).jpg|USAs forsvarsjef general Peter Pace (USMC) håndhilser på kinesiske pansersoldater med QBZ-95. 
Fil:Machine gun Type95.jpg|Lett maskingevær QBZ-95


## Referanser


## Eksterne lenker
* Bilder av QBZ-95 (kinesisk)
* QBZ-95 på World.Guns.ru
Digital til analog-omformer

En **digital til analog-omformer**, også kalt **DA-omformer** eller **DAC** (fra engelsk: *digital-to-analog converter*), er en elektronisk enhet som konverterer en digital (vanligvis binær) kode til et analogt signal.

En analog til digital-omformer utfører den motsatte operasjonen.

Et velkjent bruksområde for digital til analog-omformere er innen gjengivelse av digital lyd, slik som i CD-spillere, digitale lydavspillere og lydkort.

## Grunnleggende ideell funksjon

Den fundamentale funksjon til en DAC er å gjøre verdier med endelig presisjon (vanligvis binære tall) om til en fysisk kvantitet (strøm, spenning eller ladning). Det vanlige er at den fysiske kvantiteten er en lineær funksjon av inngangsverdien. Vanligvis blir disse verdiene oppdatert ved faste intervall, og de kan bli sett på som verdier hentet fra en punktprøvingsprosess. Disse verdiene blir sendt til DAC-en og lagret i et register. Sammen med datasignalet er det vanlig å sende et klokkesignal som gjør at inngangsverdiene blir omformet.

Resultatet av denne funksjonen er at verdien på utgangen på DAC-en blir *holdt* mellom hver oppdatering av verdien, og en får en stykkevis konstant utgang. Dette er det samme som en nulte ordens hold-operasjon og har en særegen effekt på frekvensresponsen til det rekonstruerte signalet.

Det faktum at DAC-ere i praksis ikke lager en sekvens av såkalte dirac impulser, som, ved ideell lav-pass filtrering, resulterer i det originale signalet før punktprøving, men i stedet lager en sekvens med stykkevis konstante verdier eller rektangulære verdier, gjør at det er en implisitt effekt som stammer fra nulte ordens hold operasjonen på frekvensresponsen til utgangen. Effekten er at det er en lett avrunding av forsterkingen ved høyere frekvenser (et 3.9224&nbsp;dB tap ved Nyquistfrekvensen). Denne nulte ordens hold-effekten er en konsekvens av *hold* funksjonaliteten til DACen og **ikke** på grunn av punktprøvingen (engelsk: sampling) som kan være i forkant med en vanlig analog-til-digital omformer slik det ofte er misforstått til.

## Eksterne lenker
*
Skolebibliotekar

En **skolebibliotekar** er en bibliotekar som arbeider i et skolebibliotek i grunnskolen eller i videregående skole. 

Noen skolebibliotekarer har utdanning som bibliotekar, mens andre er lærerutdannet. Lærere som arbeider som skolebibliotekar kan ha videreutdanning i skolebibliotekvirksomhet. Slik videreutdanning har periodevis vært tilbudt fra flere høgskoler, men tilbys fast bare fra Universitetet i Agder.

Stillingsstørrelsen for skolebibliotekarer i Norge varierer fra 2 t/u eller mindre til hel stilling. Noen få skolebibliotek har mer enn ett årsverk bemanning.

## Se også
* Skolebibliotekarforeningen i Norge
Helle Idrettsforening

**Helle Idrettsforening** (stiftet 25. november 1982) er et idrettslag fra Helle i Kragerø, Telemark. Laget har eget klubbhus med idrettshall på Nordbø på Helle, og har også en moderne kunstgressbane.

## Fotball
A-laget i fotball spiller i 2025 i 7. divisjon.

I 2024 annonserte a-laget et comeback i 7. divisjon, etter 8 år uten lag.

I våren 2025 ble Helle sitt A-lag plassert i gruppe a i 7 divisjon, sammen med Bamble 2, Skotfoss, Stridsklev, Sannidal 2 og Åfoss. Vår sesongen gikk dårlig for laget der det endte med 0 poeng, 6 mål og 52 mål sluppet inn (-46 i mål forskjell)

I høst sesongen ble laget plassert i Avdeling B av pokalserien sammen med Borg 2, Bamble 2, Drangedal 2, Storm 4, Stridsklev og Hei 3.

## Referanser


## Eksterne lenker
*
I Wanna Go

**«I Wanna Go»** er en sang med Britney Spears, og den tredje singelen fra hennes syvende studioalbum *[[Femme Fatale]]*. Sangen ble utgitt på 13. juni 2011.

## Format og sporliste
*;Digital download
#"I Wanna Go" – 3:30
*;German CD single
#"I Wanna Go" – 3:30
#"I Wanna Go" (Gareth Emery Remix) – 5:26
*;Digital Remixes
#"I Wanna Go" – 3:30
#"I Wanna Go" (Captain Cuts Club Mix) – 4:43
#"I Wanna Go" (Alex Dreamz Radio Edit) – 4:07
#"I Wanna Go" (OLIVER Extended Remix) – 4:57
#"I Wanna Go" (Deluka BS Radio Remix) – 3:15
#"I Wanna Go" (Wallpaper Extended Remix) – 4:03
#"I Wanna Go" (Smash Mode Radio Remix) – 3:49
#"I Wanna Go" (Disco Fries Radio Remix) – 3:34
#"I Wanna Go" (Jump Smokers Radio Remix) – 4:51
#"I Wanna Go" (Desi Hits! Remix) – 4:36

## Referanser
Levangsheia Idrettslag

**Levangsheia Idrettslag** (stiftet i 1939) er et idrettslag fra Stabbestad og Levang i Kragerø, Telemark, som driver med friidrett, skiidrett og skytesport.

## Fotball
A-laget i fotball spilte i mange år i laveste divisjon i Telemark Fotballkrets, men har de seneste årene ikke stilt eget lag. Spillere i aldersbestemte lag har stort sett gått til Sannidal Idrettslag eller Kragerø Idrettsforening.

## Friidrett

## Ski

## Skytesport

## Eksterne lenker
*
Ylva Karlsson

**Ylva Karlsson** (født 3. februar 1978 i Hallonbergen) er en svensk barnebokforfatter bosatt i Bagarmossen utenfor Stockholm. Hun debuterte 20 år gammel med *Tova*, som hun fikk debutantprisen Slangbellan for. Boken skrev hun som 18-åring, og den skildrer en 17-årig jentes problemfylte sommer, sviktet av moren og forlatt av kjæresten. Trilogien om åtteåringen Malin (2001–03) er hverdagsrealisme, men hun har også skrevet kunsteventyr og fantasy. Som student i litteraturvitenskap ved Stockholms universitet skrev hun avhandling om Irmelin Sandman Lilius.

Flere av hennes bøker er oversatt til tysk, dansk og andre språk. Fra 2009 medlem av Svenska barnboksakademin.

## Priser
* Slangbellan 1998 (för *Tova*)
* Expressens Heffaklump 2004 (för *Resan till kejsaren*)
* Augustpriset 2009 (för *Skriv om och om igen*)

## Referanser


## Eksterne lenker
* 
* Alfabeta bokförlag
Lucas Svensson

**Lucas Svensson** (født 1973) er en svensk dramatiker. Han har vært tilknyttet Dramaten som husdramatiker siden 2003, og har skrevet om lag 30 teaterstykker.

## Priser
* Expressens Heffaklump 2005 for sin oppsetning av *Petter och Lotta och Stora landsvägen* etter Elsa Beskows billedbok
* Det svenska Ibsensällskapets Ibsenpris 2009

## Referanser


## Eksterne lenker
* dramadirekt.se biografi
* Colombine teaterforlag  om *Petter och Lotta och Stora landsvägen*
Det svenska Ibsensällskapets Ibsenpris

**Det svenska Ibsensällskapets Ibsenpris** er en årlig pris, som siden 2007 deles ut til en ung svensk dramatiker. Det svenske Ibsenselskapet ble etablert i 2006, i forbindelse med 100-årsminnet for Ibsens død i 1906, og prispengene på 20&nbsp;000 SEK kommer fra norske myndigheter.

## Prismottakere
*2007 – Mattias Andersson
*2008 – Sofia Fredén
*2009 – Lucas Svensson
*2010 – Martina Montelius
*2011 – Jonas Hassen Khemiri
*2012 – Christina Ouzounidis
*2013 – Rasmus Lindberg
*2014 – Gertrud Larsson
*2015 – Klas Abrahamsson

## Referanser
Jakob Wegelius

**Jakob Wegelius** (født 1966) er en svensk barnebokforfatter og -illustratør, bosatt i Oskarshamn kommune. 

Han er utdannet fra Konstfack, og bokdebuterte mens han var student der. Hans detaljrike illustrasjoner har blitt sammenlignet med tegneserier.  

## Bibliografi
* 1994 – *Spionerna i Oreborg*, på norsk som *Spionene i Åreborg*
* 1995 – *Herr Balders hemlighet*, på norsk som *Herr Balders hemmelighet*
* 1999 – *Esperanza*, oversatt til norsk med samme tittel
* 2008 – *Legenden om Sally Jones*, oversatt til norsk med samme tittel
* 2009 – *Bland vågor och moln*
* 2009 – *Teckningar från Antarktis*
* 2014 – *Mördarens apa*

## Priser
* Expressens Heffaklump 1999 for *Esperanza*
* Maria Gripe-priset 2008 for *Legenden om Sally Jones*
* Augustpriset 2008 for *Legenden om Sally Jones*
* Augustpriset 2014 for *Mördarens apa*
* Nordisk råds barne- og ungdomslitteraturpris 2015 for *Mördarens apa*

## Referanser


## Eksterne lenker
* 
*
Lena Klefelt

**Lena Klefelt** (født 1943) er en svensk bildekunstner og barnebokforfatter. Hun debuterte som forfatter med *Julgransplundringen* i 1992, og er særlig kjent for de fem småbarnsbilledbøkene om *Otto*, fra 1993 til 2001.

## Priser
* Expressens Heffaklump 1994 for *Otto och Stures hemliga liv*
## Referanser
Widar Salbuvik

**Widar Salbuvik** (født 30. august 1958) er en norsk forretningsmann, og har utdannelse som siviløkonom fra Norges Handelshøyskole i Bergen. Salbuvik var en av stifterne av Pareto Gruppen, han var tidligere kjent for sitt eierskap til hotellet Refsnes Gods på Jeløya, som ble solgt til Classic Hotels i 2019 og for utviklingen av den såkalte Møllebyen i Moss. Han er styremedlem i Entra og nestleder i styre i Kings Bay AS.

Salbuvik er utdannet siviløkonom fra Norges Handelshøyskole i Bergen.

## Referanser


## Eksterne lenker
* «Salbuvik selger unna Møllebyen», intervju med Salbuvik i *Moss avis*, 4. november 2010
Alfred Radcliffe-Brown

**Alfred Reginald Radcliffe-Brown** (født 17. januar 1881 i Birmingham, død 24. oktober 1955 i London) var en britisk sosialantropolog som utviklet den teoretiske retning kjent som strukturfunksjonalismen. Dette er et rammeverk som anvender grunnbegreper som søkes relatert til primitive samfunns sosiale struktur.

I norsk antropologi under Fredrik Barths hegemoni var strukturfunksjonalisme erkeeksempelet på hvordan sosialantropologi ikke skulle bedrives.

## Utgivelser
Radcliffe-Brown skrev en rekke bøker og artikler. Et utvalg er:   
* 1922, *The Andaman Islanders*.
* 1931, *Social Organization of Australian Tribes*.
* 1940, *On [[Joking relationship|Joking Relationships]]*: Africa: Journal of the International African Institute, Vol. 13, No. 3 (jul., 1940), s.&nbsp;195–210 doi:10.2307/1156093
* 1952, *Structure and Function in Primitive Society*: posthumt
* 1957, *A Natural Science of Society*: disse baserer seg på en forelesningsrekke han ga ved University of Chicago i 1937 og ble posthumt utgitt av hans studenter

## Referanser


## Eksterne lenker
*
Harald Hegland

**Harald Arthur Hegland** (født 21. juni 1897 på Hisøy, død 25. mai 1928 i Bærum) var en norsk lektor og politiker (H). Av utdannelse var han cand.real. fra Det Kongelige Frederiks Universitet fra 1921. Han var lektor ved Drammens offentlige høiere almenskole 1921–1925 og lektor ved Stabekk kommunale høiere almenskole i Bærum 1925–1928. Hegland var dessuten formann i Unge Høyre 1925–1928.

## Referanser
Bernhard Wuermeling

**Bernhard Wuermeling** (født 1854, død 1937) var en tysk katolsk politiker (Deutsche Zentrumspartei). Wuermeling var overpresident i provinsen Westfalen fra 1919 til 1922.

## Litteratur
* Eckhard Hansen, Florian Tennstedt (Hrsg.) u.&nbsp;a.: *[[Biographisches Lexikon zur Geschichte der deutschen Sozialpolitik 1871 bis 1945]].* Band 1: *Sozialpolitiker im Deutschen Kaiserreich 1871 bis 1918.* Kassel University Press, Kassel 2010, ISBN 978-3-86219-038-6, S. 177 (Online, PDF; 2,2&nbsp;MB).
Kristoffer Rostad

**Kristoffer Rostad** (født **Drengløs** 19. oktober 1899, død 16. november 1971 i Bærum) var en norsk organisasjonsmann og politiker (H).

Han etablerte i 1921 Bærum Unge Høyre, hvor han var formann i flere år. I 1922 var han også med på å danne Unge Høyres Landsforbund, hvor han var formann fra 1928 til 1931. Rostad spilte en viktig rolle i gjenreisningen av Høyres organisasjon etter okkupasjonen som partiets organisasjonssjef fra 1945.

Utenfor politikken arbeidet han med merkantile oppgaver i næringslivet.

## Referanser
Karl Prinz von Ratibor und Corvey

**Karl Egon Prinz von Ratibor und Corvey**, også kalt **Prinz zu Hohenlohe-Schillingsfürst**  (født 7. juli 1860 på Schloss Rauden, død 11. april 1931 på Schloss Corvey), var en tysk jurist og konservativ politiker (Deutschnationale Volkspartei). Karl Egon var overpresident i provinsen Westfalen fra 1911 til 1919.

## Referanser
Nakurusjøen

**Nakurusjøen** er en grunn endorheisk sodasjø i Kenya og står på verdensarvlisten, sammen med Bogoriasjøen og Elementaitasjøen. 

Den er en del av Riftdalen og ligger i det sentrale Kenya, nær (cirka 4 km) byen Nakuru og cirka 156 kilometer nordvest for hovedstaden Nairobi. Innsjøen, som er beskyttet av den omkringliggende Nakurusjøen nasjonalpark (), har et rikt dyreliv og er blant annet hekkeplass for opp mot  med dvergflamingoer og rosenflamingoer. Men mer enn 450 forskjellige fuglearter er knyttet til innsjøen. I tillegg lever det en rekke andre arter i områdene rundt Nakurusjøen.

Ifølge Christine Mwinzi, forsker ved nasjonalparken, utgjør det normale arealet for innsjøen cirka , men i 2010 begynte vannstanden å stige, og i 2013 var arealet økt til . Nivået holdt seg slik til sent i 2014, da vannstanden igjen sank, men ikke nok til å være tilbake til normalvannstand sent i august 2015.

## Referanser


## Eksterne lenker
*
Harriet Alfons

**Harriet Alfons** (født *Josephson* født 9. mai 1923 i Uppsala, død 23. juni 2015) var en svensk oversetter og forlagsredaktør. Hun er datter av teatersjef og Akademimedlem Ragnar Josephson og giftet seg i 1945 med lyrikeren og kritikeren Sven Alfons.

Hun ble cand.philol. 1944 og arbeidet 1944–1947 som redaktør i forlaget Natur och Kultur, 1947–1953 hos Bonniers forlag, 1953–1955 hos Bokförlaget Forum, 1955–1972 hos Svensk Läraretidnings förlag (Barnbiblioteket Saga), 1972–1974 hos AWE/Gebers og igjen fra 1974-1988 hos Natur & Kultur, hvor hun blant annet var hovedredaktør for Min Nya Skattkammare (1978–87), en revidert utgave av den kjente flerbindsantologien som først utkom fra 1947 til 1958.

Alfons har blant annet oversatt bøker av Doris Lessing, Virginia Woolf, Rebecca West, John Updike, Gail Godwin, Cynthia Voigt og Susan Sontag.

## Priser
* 1983 – Expressens Heffaklump for arbeidet som redaktør av serien *Min Nya Skattkammare*.

## Referanser
Kvalifisering til VM i fotball 2014

**Kvalifiseringen til [[VM i fotball 2014]]** foregikk fra 2011 til høsten 2013.  var automatisk kvalifisert som vertsland, alle andre land - inkludert regjerende verdensmester  - måtte gjennom en kvalifiseringrunde.  ble eneste debutant, mens  gjorde et sterkt comeback etter noen år på sidelinjen ved å vinne sin kvalifiseringsgruppe klart. Sett med nordiske øyne ble kvalifiseringen en skuffelse: for første gang siden 1982 ble det et VM- eller EM-sluttspill uten nordisk deltakelse, på tross av at ,  og  kom på 2.-plass i sine kvalifiseringsgrupper. 

Fra Sør-Amerika skjedde det noen klare endringer siden sist:  som gjorde det sterkt i forrige VM havnet på sisteplass i kvalifiseringen, mens  som ikke hadde vært i VM siden 1998 hadde igjen fått et sterkt lag og ble gruppetoer.  som kom på 4.-plass i forrige VM måtte på sin side gjennom play-off for å kvalifisere seg, dette var utrolig nok 4. VM-kvalifisering på rad hvor Uruguay spilte play-off. Her vant de en klar seier og ble med det det siste av de 32 lagene som ble klare for VM.

## Oppsett
Fordelingen av sluttspillplassene mellom de ulike konføderasjonene var som følger:
* Europas kvalifisering (UEFA): 13 plasser
* Afrikas kvalifisering (CAF): 5 plasser 
* Sør-Amerikas kvalifisering (CONMEBOL): 4 eller 5 plasser + Brasil
* Asias kvalifisering (AFC): 4 eller 5 plasser
* Nord-, Mellom-Amerika og Karibias kvalifisering (CONCACAF): 3 eller 4 plasser
* Oseanias kvalifisering (OFC): 0 eller 1 plass

UEFA og CAF har et fast antall plasser, mens antallet plasser fra de øvrige konfederasjonene blir avgjort ved play-off-kamper:
* 4.-plass i CONCACAF mot 1.-plass i OCF.
* 5.-plass i AFC mot 5.-plass i CONMEBOL

## Kvalifiserte lag

## Eksterne lenker
* Kamper og resultater  på FIFA.com
* Trekning
Elsa Olenius

**Elsa Viktoria Olenius** (født 30. september 1896, død 25. august 1984) var en svensk barnebibliotekar, litteraturformidler og dramapedagog.

Olenius startet i 1942 «Vår teater» i barneavdelingen på folkebiblioteket i Södermalm, Stockholm. Hun var også jurymedlem i Rabén och Sjögrens manuskonkurranse der Astrid Lindgrens debutbok *Britt Mari lättar sitt hjärta* fikk en andreplass. 

Siden 1988 har Elsa Olenius sällskapet delt ut prisen «Elsa Olenius sällskapets hedersgåva» til «*personer som på olika sätt medverkar till att Elsa Olenius kulturella arv förvaltas och utvecklas*»

## Forfatterskap
* *Med Britta och bilen på långresa* 1938
* *Barnteater* 1957
* *Vår teater* 1960
* *John Bauers sagovärld* 1966

## Priser
* Expressens Heffaklump 1979
* Gulliver-priset 1981
* Vingpennan fra Litteraturfrämjandet 1981

## Referanser


## Eksterne lenker
* Svenska barnboksinstitutet om Elsa Olenius-sällskapets hedersgåva 
* bloggen «Sockerdricksträdet», skildring fra «Astrid Lindgren og Elsa Olenius-rummet» på Medborgarplatsens bibliotek
Aud Talle

**Aud Talle** (født 23. september 1944, død 16. august 2011) var professor i sosialantropologi ved Universitetet i Oslo.

Talle utførte feltarbeid i Kenya, Somalia, Tanzania og London, blant annet hos masaiene og om kvinnelig omskjæring. Ifølge hennes hjemmeside ved universitetet var hennes faglige interesser «Pastoralisme, kjønn, sosial endring, modernitet & utvikling, urbefolkninger, medisinsk antropologi (AIDS), kropp og seksualitet, antropologisk metode.» Hennes siste bok ble *Kulturens makt. Kvinnelig omskjæring som tradisjon og tabu* (Høyskoleforlaget, 2010. ISBN 978-82-7634-801-9)

Sammen med den svenske fotografen Stig Holmqvist utga hun flere bøker, både for barn og voksne, i Sverige. For reportasjeboka *Barn i Belfast* (1976) vant de barnelitteraturprisen Expressens Heffaklump 1976.

## Referanser


## Eksterne lenker
Verdensmesterskapet i halvmaraton

**Verdensmesterskapet i [[halvmaraton]]** blir arrangert hvert år av IAAF.

## Vertsbyer
Utgaver markert i gult ble arrangert som VM i gateløp

## Referanser


## Eksterne lenker
*
Ann-Madeleine Gelotte

**Ann-Madeleine Gelotte** (1940–2002) var en svensk barnebokforfatter og &#8209;illustratør. 

Hun var utdannet både som sykepleier og som illustratør, og debuterte i 1971 med *Johanns 5 år*. Hun fikk sitt gjennombrudd med boken *Ida Maria från Arfliden* (1977) som skildrer mormorens oppvekst i en nybyggerfamilie i Lappland på slutten av 1800-tallet. Hun fortsatte med familiens oppvekstskildringer i *Tyra i 10:an Odengatan* (1981) om morens barndom og *Vi bodde i Helenelund* (1983) om sin egen barndom. *Laleh – flickan som var rädd för stjärnorna* skildrer en kurdisk flyktningejente som ble en del av Gelottes familie i Sverige. I selvbiografiske voksenbøker som *Till morfar på fars dag* (1980) skriver hun mer utførlig om sin oppvekst som skilsmissebarn.

## Priser
* Expressens Heffaklump 1977 for *Ida Maria från Arfliden*
* Elsa Beskow-plaketten 1982
* Kulla-Gulla-priset 1999

## Referanser


## Eksterne lenker
* barnenspolarbibliotek.se om forfatteren og bøkene hennes
Abacá

**Abacá** (*Musa textilis*) er en staude i bananfamilien. Den kommer opprinnelig fra Filippinene, men dyrkes i dag også i blant annet Ecuador og Costa Rica. Planten, som i gjennomsnitt blir omtrent 5 meter høy, dyrkes på grunn av manila-fiberen som utvinnes fra bladstilkene. Opprinnelig ble fiberen brukt til å lage garn og tau, men i dag går mesteparten til spesielle papirprodukter som teposer, filterpapir og pengesedler. Fiberen regnes som en hard fiber, på linje med coir, henequin og sisal. 

Befolkningen på Filippinene har i lang tid brukt manila-fiberen til å lage tauverk og fiskegarn. Dyrking av planten i stor skala startet i Sumatra i Indonesia i 1925 under det nederlandske kolonistyret, som importerte planten fra Filippinene. Senere ble planten eksportert til Sentral-Amerika av U.S. Department of Agriculture.

Planten minner på mange måter mye om den vanlige bananplanten (*Musa sapientum*). Den har en liten, kraftig rot, hvorfra det vokser kraftige, overlappende blader som til sammen danner en kraftig 20-60 cm tykk «falsk stamme». Bladene vokser suksessivt oppover, slik at de eldste bladene er ytterst og nederst, og de nyeste innerst og øverst.

Planten danner uspiselige bananliknende frukter, som er omtrent 8 cm lange og 2-3 cm i diameter.
## Eksterne lenker
*
Stuping under VM i svømmesport 2011 – 10 meter synkron kvinner

**10 meter synkron kvinner** under VM i svømming 2011 ble avholdt den 18. juli.

## Medaljevinnere

## Resultater
Kvalifiseringsrunden ble avholdt den 18. juli klokken 10.00 lokal tid. Finalen ble avholdt samme dag klokken 17.15.

**''Grønn** viser til finalister''

## Referanser


## Eksterne lenker
* Startliste for 10 meter synkron kvinner, fra OmegaTiming.com; hentet 31.07.2011.
Marcel Kittel

**Marcel Kittel** (født 1988) er en tysk tidligere landeveissyklist som sist syklet for Team Katusha Alpecin.

Han har vunnet 14 etappeseire i Tour de France; fire i 2013, fire i 2014, én i 2016 og fem i 2017. 

Han annonserte at han ville legge opp som profesjonell syklist 23. august 2019 etter å ha terminert sin kontrakt i mai samme år.

## Meritter

; 2008
: Memorial Davide Fardelli
; 2009
: 4. etappe Tour du Haut Anjou
: 1. og 3. etappe Flèche du Sud
: 6. etappe Thüringen Rundfahrt
: Europeisk U23-mester på tempo
; 2010
: Bronse, U23-VM på tempo
; 2011
: 5. etappe Tour de Langkawi
: 1., 2., 3. og 5. etappe Firedagers i Dunkerque
: ProRace Berlin
: 1. etappe og sammenlagt Delta Tour Zeeland
: 1., 2., 3. og 7. etappe Polen rundt
: 7. etappe av Spania rundt
: Kampioenschap van Vlaanderen
: Sparkassen Münsterland Giro
: 3. og 5. etappe i Jayco Herald Sun Tour
;2012
:2. etappe av Étoile de Bessèges
:3. og 6. etappe av Tour of Oman
:2. etappe Driedaagse van De Panne-Koksijde
:Scheldeprijs
:1. og 4. etappe av Ster ZLM Toer
:1. og 4. etappe av Eneco Tour
:Omloop van het Houtland Lichtervelde
:2. og 3. etappe av Eurométropole Tour - Circuit Franco-Belge
:Sparkassen Münsterland Giro
;2013
:1. etappe, Tour of Oman
:2. etappe, Paris-Nice
:Scheldeprijs
:1, 7. og 8. etappe, Tour of Turkey
:Sammenlagt + 1. og 3. etappe, Tour de Picardie
:ProRace Berlin
:3. etappe, Ster ZLM Toer
:1., 10., 12. og 21. etappe, Tour de France
:Omloop van het Houtland Lichtervelde
;2014
:2, 3. og 4. etappe, Dubai Tour
:Scheldeprijs
:2. og 3. etappe, Giro d'Italia
:1. etappe, Ster ZLM Toer
:1., 3., 4. og 21. etappe, Tour de France
:1. og 8. etappe, Tour of Britain
;2015
: 1. etappe, Polen rundt
;2016
:Sammenlagt + 1. og 4. etappe, Dubai Tour
:1. og 4. etappe, Volta ao Algarve
:Etappe 3a, Tredagers i De Panne
:Scheldeprijs
:1. etappe,  Romandie rundt
:2. og 3. etappe, Giro d'Italia
:4. etappe, Tour de France
:GP de Fourmies
;2017
:Sammenlagt + 1., 2. og 5. etappe, Dubai Tour
:2. etappe, Abu Dhabi Tour
:3. etappe (a), Tredagers i De Panne 
:Scheldeprijs
:1. etappe, Tour of California
:2., 6., 7., 10. og 11. etappe, Tour de France
;2018
: 2. og 6. etappe, Tirreno–Adriatico
;2019
:Trofeo Palma

## Referanser


## Eksterne lenker
* 
*
Blackout

**Blackout** kan sikte til:

* Akutt bevissthetstap, besvimelse
** Alkoholrelatert amnesi
* Akutt synstap
* Mørklegging
* Strømbrudd

Album
* ''Blackout'' (Britney Spears-album)
* ''Blackout'' (Scorpions-album)
* ''Blackout'' (Dropkick Murphys-album)

Film
* ''Blackout'' (1950 film), britisk
* ''Black Out'' (1970 film), sveitsisk
* ''Blackout'' (1985 film), amerikansk
* ''Blackout'' (1986 film), norsk
* ''The Blackout'' (1997 film), amerikansk
* ''Blackout'' (2007 film), amerikansk
* ''Blackout'' (2008 film), amerikansk
Eberhard von der Recke von der Horst

**Gustav Wilhelm Eberhard Freiherr von der Recke von der Horst** (født 2. april 1847 i Berlin, død 16. april 1911 i Münster), var en tysk jurist og politiker. Gustav Wilhelm var Preussens innenriksminister fra 1895 til 1899, da han ble utnevnt til overpresident i provinsen Westfalen.

## Referanser
Heinrich Konrad Studt

**Heinrich Konrad Studt** (etter 1906 **von Studt**, født 5. oktober 1838 i Schweidnitz, død 29. oktober 1921 i Berlin) var en tysk jurist og politiker. Studt var overpresident i provinsen Westfalen fra 1889 til 1899. Fra 1899 til 1907 var han kulturminister i Prøyssen.

## Referanser
Vassenden kirke

**Vassenden kirke** er en arbeidskirke på Vassenden i Sunnfjord kommune. Kirken ble vigslet 22. september 2002 av biskop Ole Danbolt Hagesæther. Kirken er tegnet av arkitekt Per W. Skarstein og i hovedsak bygd på dugnad av lokalbefolkningen på Vassenden.

Planer om egen kirke og gravplass på Vassenden dukket først opp på 1920-tallet, og allerede da ble det startet pengeinnsamling til prosjektet. Gravplassen ble ferdig rundt 1930, men det var langt fra nok penger til å bygge en kirke. Pengereisingsarbeidet fortsatte, og rundt 1950 fikk man en arkitekt til å se på tomt og utseende på en kirke. Kirkebygging fikk ikke politisk prioritering, og planene ble derfor lagt midlertidig på is. På 1990-tallet ble det igjen aktivitet rundt planene. Da hadde man revet et bedehus, og samlet inn rundt 4 millioner kroner til bygging. De første spadetakene på tomten ble så tatt i 1999, og høsten 2001 stod kirken klar til bruk. Gjennom hele byggeperioden hadde det blitt lagt ned et stort dugnadsarbeid og også et stort arbeid for å finansiere byggingen.

Kirken har rundt 800 kvadratmeter bruksareal, og kirkerommet har sitteplass til 400 mennesker. I arbeidskirken er det også kontorer og diverse rom for menighetsarbeid. Bygget er laget av hvitpussede lecasteiner og taket er formet som en skeiv pyramide. 

Altertavlen er lagt av Jørleif Uthaug og ble opprinnelig lagd på bestilling til Holsen kirke i nabokommunen Førde. Der skapte altertavlen en kraftig strid og ble aldri satt opp. Kunstverket heter *Kristi himmelfart og Jerusalem*, og har som tittelen tilsier Kristi himmelfart som motiv, et sjeldent motiv i moderne kirkekunst.

## Kirkens orgel
Etter over ti år fikk kirken eget orgel. Instrumentet er fra 1889 og metodistkirken i den walisiske byen Bangor. Orgelet var ikke lenger i bruk i Wales, men lå i opplag i Belfast. Meningheten fikk kjøpt orgelet for 4000,- pund og fraktet det med båt til Oslo. Etter en rekke dugnadstimer ble det nyoppussede klenodiet innviet mai 2012.

## Referanser


## Litteratur
* 

## Eksterne lenker
* Artikkel hos Fylkesarkivet  (Artikkelen er i hovedsak den samme som artikkelen man finner i På kyrkjeferd i Sogn og Fjordande - 1. Norfjord og Sunnfjord.)
* Oppslag i NRK Sogn og Fjordanes Fylkesleksikon
Jean Françaix

**Jean Francaix** (født 23. mai 1912 i Le Mans, død 25. september 1997 i Paris) var en fremstående fransk komponist som skrev verk i mange ulike genrer.

Hans musikk kan beskrives som delikat, med klart melodiske linjer og subtil harmonikk. Musikalske insprirasjonskilder synes å ha vært blant annet Wolfgang Amadeus Mozart, Franz Schubert, Frédéric Chopin og Maurice Ravel.

## Referanser


## Eksterne lenker
* 
*
Robert Eduard von Hagemeister

**Robert Eduard von Hagemeister** (født 22. juni 1827 på Gut Klausdorf i Landkreis Franzburg-Barth i provinsen Pommern i Kongeriket Preussen, død 29. april 1902 samme sted) var en tysk forvaltningsjurist og politiker. Eduard von Hagemeister var overpresident i provinsen Westfalen fra 1883 til 1889.

## Referanser
Friedrich von Kühlwetter

**Friedrich Christian Hubert Kühlwetter** (siden 1866 **von Kühlwetter**, født 17. april 1827 i Düsseldorf, død 2. desember 1882 i Münster) var en prøyssisk statsmann. Eduard von Kühlwetter var overpresident i provinsen Westfalen fra 1871 til 1882.

## Referanser
Keiser Qinzong av Song

**Keiser Qīnzōng av Sòng** (kinesisk: 宋欽宗; hanyu pinyin: *Sòng Qīnzōng*; 23. mai 1100 i Kaifeng, død 1156 eller 14. juni 1161), født **Zhào Dǎn** (趙亶), senere **Zhào Xuǎn** (趙烜) og **Zhào Huán** (趙桓), var den niende og siste keiser av det kinesiske Nordlige Song-dynastiet fra januar 1126 til januar 1127. 

## Liv og virke
### Bakgrunn
Qīnzōng var den eldste sønnen til keiser Song Huizong, mens hans mor var keiserinne Xiangong fra Wáng-familien. 

### Keiser
Qīnzōng overtok tronen under urolige forhold etter sin fars abdikasjon. Da Sòng-riket sto ovenfor det jursjenske Jin-dynastiets invasjon, abdiserte Huizong fort i Qīnzōng favør. Qīnzōng utnevnte Li Gang til å slå tilbake jursjenene, men Qīnzōng var ikke en besluttsom leder, og han tok den dårlige beslutningen å frata Li alle hans stillinger i håp om å forhandle fram en fredelig løsning med jursjenene. 

### Fangenskap
Jursjenerne var imidlertid ikke interessert i fred, og invaderte hovedstaden Kaifeng i januar 1127, og fanget da den tjueseks år gamle Qīnzōng, den tidligere keiseren Huizong og hele Sòng-dynastiets keiserfamilie inkludert dusinvis av embedsmenn, noe som ble slutten på Det nordlige Sòng. 

Qīnzōng og hans far ble degradert til vanlige borgere 20. mars 1127, og 13. mai samme år ble de deportert til det fjerntliggende, kalde nordlige Mandsjuria, hvor han tilbrakte sine gjenværende trettifire år i fangenskap. 

I 1128 måtte Qīnzōng og hans far hedre Jin-dynastiets forfedre i deres tempel i Shangjing (nær dagens Harbin) mens de gikk i sørgeklær, og mottok da spottende titler. 

I 1141, da Sòngs relasjoner med Jin var i ferd med å bli normalisert, ga jursjenene Qīnzōng de nøytrale tittelen *Tianshui Jungong*, etter et kommanderi ved Wei He (i dag i Gansu), mens hans far (som døde i 1135) fikk en tilsvarende, litt høyere tittel; og et par år senere begynte han å få et stipend på grunn av tittelen. Fram til sin død i 1156 eller 1161 ble han holdt som et gissel av Jīn, slik at de kunne presse Sòng. 

Qīnzōng  døde syk og nedtrykt etter mange år hos jursjenene, 61 år gammel. Hans tempelnavn Qīnzōng betyr "Velansett forfader." Qīnzōng hadde én keiserinne og to konkubiner, og fikk med dem tre sønner og én datter.

## Referanser


## Litteratur
* Dieter Kuhn: *The Age of Confucian Rule. The Song Transformation of China.* The Belknap Press of Harvard University Press, Cambridge (Mass.) 2009, s. 67ff.
* Frederick W. Mote: *Imperial China 900-1800.* Harvard University Press, Cambridge (Mass.) 1999, s. 290ff.
Liolaemus magellanicus

***Liolaemus magellanicus*** er en art i gruppen Iguania.
Det er det sørligste skjellkrypdyret på planeten.

## Referanser




## Eksterne lenker
*
Franz von Duesberg

**Franz Gerhard Xaver Duesberg** (siden 1840 **von Duesberg** og delvis også **von Düesberg**, født 11. januar 1793 i Borken, død 11. desember 1872 i Münster) var en tysk jurist, prøyssisk finansminister, kronsyndikus og politiker. Duesberg var overpresident i provinsen Westfalen fra 1850 til 1871.

## Referanser